Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Ratsupoliisi hajotti voimakeinoin Tel Avivissa -
satojen etiopialaisten mielenosoituksen.
Rasisminvastainen protesti muuttui -
yhdeksi Israelin väkivaltaisimmista.
Pääministeri Netanjahu varoitti Iranin aiheuttamista uhista.
Iran vaatii toistuvasti juutalaisvaltion tuhoa.
YK neuvottelee Syyrian tilanteesta. Tavoitteena on aloittaa jälleen -
poliittinen dialogi, joka lopettaisi 4-vuotisen sodan.
Sadat etiopianjuutalaiset tukkivat eilen keskeisen risteyksen Tel Avivissa -
rasisminvastaisessa mielenosoituk- sessa. Protestit saivat alkunsa -
videosta, jolla näkyi, miten poliisi töni ja löi mustaihoista sotilasta.
Israelin etiopialaisten tasa-arvoa -
ja oikeudenmukaisuutta edistävän Tebeka-järjestön johtaja kertoi, -
että äskettäinen tapaus on järkyttänyt yhteisöä.
Sanonta ”oljenkorsi, joka murtaa kamelin selän” -
toteutui sunnuntaina, kun kaksi poliisia -
mukiloi julmasti Israelin etiopialaisen sotilaan, -
joka ei ollut tehnyt mitään.
Monet ihmiset, joita näemme nyt täällä, -
ovat kohdanneet samankaltaista poliisiväkivaltaa.
Poliisi ohjasi liikennettä pois tapahtumapaikalta, -
eikä puuttunut mielenosoitukseen aluksi. Muutaman tunnin kuluttua -
ratsupoliisi joutui kuitenkin käyttämään voimaa mielenosoittajiin, -
kun rasisminvastainen protesti muuttui -
yhdeksi väkivaltaisimmista Israelin historiassa.
Mielenosoittajat kaatoivat poliisiauton -
sekä heittivät poliiseja pulloilla ja kivillä Tel Avivin Rabinin aukiolla.
Poliisi käytti voimakeinoja, kuten tainnutuskranaatteja ja vesitykkejä, -
väkijoukon hajottamiseksi.
Yleensä rauhallisten mielenosoitusten aukio alkoi muistuttaa sotatannerta.
Pelastuspalvelujärjestön mukaan -
yhteensä 56 poliisia ja 12 mielenosoittajaa loukkaantui.
Vahinkoa koitui myös kaupoille ja poliisivarusteille.
Israel kertoi päättäneensä palauttaa -
15 takavarikoimaansa kalastusvenettä Gazan palestiinalaisille.
Israel pyrkii tällä toimenpiteellä tukemaan Gazan kehnoa taloutta.
Israelin merivoimat takavarikoi nämä pienmoottoriveneet -
parin viime vuoden aikana estääkseen aseiden salakuljetuksen Hamasille, -
joka hallitsee Gazassa.
Israel on syyttänyt veneiden käyttäjiä -
merisaartoon kuuluvan 11 km:n levyisen kalastusalueen rikkomisesta.
Israelin viranomaiset ovat viimeaikoina elvyttäneet Gazan kaupankäyntiä.
Palestiinalaiset tuovat maatalousvälineitä -
ja vievät Israeliin vihanneksia ja hedelmiä.
Israelin armeija selitti veneiden palautuksen kuuluvan -
toimenpiteisiin, joilla autetaan Gazan asukkaita.
Pääministeri Netanjahu puhui -
Washington Institute for Near East Policy -instituutin -
30-vuotisjuhlapäivänä. Hän kertasi Iranin aiheuttamia uhkia.
Iran vaatii toistuvasti juutalaisvaltion tuhoa.
Netanjahu toisti lisäksi kantansa ydinneuvotteluihin, joita Iran -
ja P5+1-maat USA, Venäjä, Kiina, Ranska, Iso-Britannia ja Saksa käyvät.
Hän painotti, -
että lopullinen sopimus vaarantaa Israelin ja koko maailman.
Iranin hallinto julistaa ylpeänä vihaansa USA:ta ja Israelia kohtaan.
Se uhoaa toistuvasti tuhoavansa Israelin.
Tässä kuussa Iranin maltilliseksi sanottu presidentti -
johti sotilasparaatia, jota tahdittivat huudot -
”Kuolema Israelille! Kuolema Amerikalle!”
Iran järjestää jälleen uuden -
holokaustin kieltävien pilakuvien kansainvälisen kilpailun.
Iran ei ainoastaan puhu, vaan se myös toimii.
Se rakentaa terroristiasemia Israelin rajoille -
Libanonissa, Gazassa ja Syyrian Golanilla.
Se aseistaa terroristeja tuhansilla Israeliin suunnatuilla ohjuksilla.
Israel ei yksinkertaisesti voi sallia Iranin saavuttaa kykyä -
toteuttaa kansanmurha-aikeensa.
Kansainvälisen yhteisön ei saa antaa Iranin jatkaa -
aggressioitaan Lähi-idässä Iranin ydinohjelman suojelun varjolla.
Kv-yhteisöllä ei ole varaa sallia -
planeettamme suurimmalle terrorismin rahoittajalle -
ydinkapasiteettia, jolla se voi terrorisoida koko maailmaa.
Tämän sukupolven merkittävin haaste -
on estää Irania rakentamasta ydinaseita.
Valitettavasti Lausannen puitesopimus epäonnistuu tässä.
Toteutuessaan sopimus muuttaisi maailman -
paljon vaarallisemmaksi paikaksi.
Ei ole silti liian myöhäistä.
Maiden kaikkialla on oltava rohkeita ja vaatia parempaa sopimusta, -
joka todella katkaisee Iranin tien pommiin.
On niitä, jotka väittävät, -
että Lausannen sopimus tuo Israelille turvaa.
Israelin pääministerinä sanon teille, -
että tämä sopimus vaarantaa Israelin, pahemman kerran.
Mutta vaara ei kohtaa vain Israelia; -
Lähi-itä ja koko maailma on vaarassa.
Parempi sopimus on tarpeen, ja se on saavutettavissa.
Jos ei, on parempi olla sopimuksetta kuin huonon sopimuksen kanssa.
Israel ei ole ainoa maa, joka on huolissaan Iranin pyrkimyksistä.
Persianlahden valtioiden ulkoministerit saapuivat Saudi-Arabiaan -
valmistelemaan Persianlahden yhteistyöneuvoston tapaamista.
Johtajat Saudi-Arabiasta, Qatarista, -
Kuwaitista, Bahrainista, Omanista ja Arabiemiraateista osallistuvat -
13.5. Washingtonissa kokoukseen, -
jossa myös presidentti Obama on läsnä.
Kokouksen pääaiheena on sunniarabivaltioiden kasvava huoli -
Iranin ydinohjelmasta ja tilanteesta Jemenissä, -
jossa Iranin tukemat huthikapinalliset ovat vallanneet suuren osan maasta.
Persianlahden öljyvaltiot ovat USA:n lähiliittolaisia.
Ne ovat kuitenkin eri mieltä USA:n kanssa Iranin ydinohjelmasta, -
USA:n Syyrian-politiikasta sekä Israel-palestiinalais-konfliktista.
Saudi-Arabia kokee Iranin päähaastajakseen Lähi-idässä.
Se pelkää, että ydinsopimus jättää -
oven auki Iranille ydinaseen kehittämiseksi.
Pelkona on myös, että Iranin poliittinen painostus vähenee -
ja se voi näin helpommin tukea arabiliittolaisiaan, -
joita Saudi-Arabia sunniliittolaisineen vastustaa.
YK:n Syyriaa koskevat neuvottelut alkoivat tänään Genevessä.
Järjestäjät ja osallistujat suhtau- tuvat niihin hyvin pessimistisesti.
Jo neljä vuotta kestänyt sota vaatii edelleen tuhansia uhreja -
taisteluiden riehuessa ympäri Syyriaa.
Odotukset ovat matalalla.
Nämä ovat matalan profiilin neuvotteluja.
Keskusteluja käydään vain alustavalla tasolla.
Pohdimme tämänhetkistä tilannetta ja sitä, miten edetä Syyrian suhteen.
Uskon, että tällä tasolla tuloksia voidaan saavuttaa määrittelemällä, -
mitä on vielä edessä ja miten toimia päästäksemme tavoitteisiimme.
Kohtaamme miljoonia pakolaisia, -
satojatuhansia kuolleita ja lukemattomia haavoittuneita.
Emme voi vain istua ja odottaa.
Tämä on YK:n pääsihteerin ja hänen Syyrian erityislähettiläänsä ponnistus.
Tavoitteena on elvyttää poliittinen prosessi, jotta voimme pohtia, -
onko ylipäätään mahdollista päästä eteenpäin, kohti poliittista muutosta.
YK:n Syyrian-lähettiläs Staffan De Mistura -
on pyytänyt Syyrian hallitusta ja oppositioryhmiä -
sekä suurvaltoja ja Lähi-idän toimijoita -
4-6 viikkoa kestäviin erillisneuvotteluihin.
Myös Iranin kerrotaan saaneen kutsun -
osallistua ensi kertaa neuvotteluihin Syyrian konfliktista.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman